Source: http://finance.gov.sk/Default.aspx?CatID=11347
Timestamp: 2017-12-13 14:42:08+00:00

Document:
Ministerstvo financií Slovenskej republiky - obsah
Účtovná konsolidácia ...
Dokumenty pre subjekty predkladajúce konsolidačný balík MFSR podľa § 22a zákona o účtovníctve do Centrálneho konsolidačného systému
Dokumenty pre subjekty územnej samosprávy predkladajúce formulár vzájomných vzťahov podľa § 22a zákona o účtovníctve
aktualizované dňa: 18. 08. 2017
Zostavovanie konsolidovaných účtovných závierok (KUZ) vo verejnej správe upravuje § 22a zákona č. 431/2002 Z. z. o účtovníctve v znení neskorších predpisov a Opatrenie Ministerstva financií SR č. MF/27526/2008-31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe.
Cieľom zostavovania konsolidovaných účtovných závierok je poskytnúť informácie o majetku, záväzkoch a finančnej situácii konsolidovaného celku – viacerých účtovných jednotiek, vzájomne ekonomicky prepojených. Zaradenie účtovných jednotiek do konsolidovaného celku je na princípe kontroly resp. ovládania dcérskych účtovných jednotiek materskou účtovnou jednotkou (zo zákona pri rozpočtových a príspevkových organizáciách a subjektoch založených zákonom, v prípade obchodných spoločností podľa výšky podielu na základnom imaní).<?xml:namespace prefix = "o" ns = "urn:schemas-microsoft-com:office:office" />
Konsolidácia vo verejnej správe SR je viacstupňová. Na prvej úrovni zostavuje KUZ podľa § 22a zákona o účtovníctve kapitola ŠR, obec a vyšší územný celok. Na druhej úrovni zostavuje Ministerstvo financií SR KUZ za ústrednú správu a na tretej úrovni za verejnú správu zostavuje súhrnnú účtovnú závierku.
§ 22a zákona č. 431/2002 Z. z. o účtovníctve v znení neskorších predpisov
"Konsolidovaná účtovná závierka účtovnej jednotky verejnej správy, konsolidovaná účtovná závierka ústrednej správy a súhrnná účtovná závierka verejnej správy
(1)Konsolidovanú účtovnú závierku účtovnej jednotky verejnej správy zostavuje správca kapitoly štátneho rozpočtu (ďalej len „kapitola“), obec alebo vyšší územný celok na základe individuálnych účtovných závierok
(2)Konsolidovanú účtovnú závierku ústrednej správy zostavuje ministerstvo za všetky kapitoly na základe konsolidovaných účtovných závierok podľa odseku 1 zostavených správcami kapitol. Ak správca kapitoly nie je povinný zostaviť konsolidovanú účtovnú závierku podľa odseku 1, použije sa ako základ na zostavenie konsolidovanej účtovnej závierky ústrednej správy individuálna účtovná závierka správcu kapitoly.
(3)Súhrnnú účtovnú závierku verejnej správy zostavuje ministerstvo na základe konsolidovanej účtovnej závierky ústrednej správy podľa odseku 2, konsolidovaných účtovných závierok účtovných jednotiek verejnej správy podľa odseku 1 a účtovných závierok subjektov verejnej správy,5) ktoré nezostavujú konsolidovanú účtovnú závierku podľa odseku 1.
(4)Konsolidovanú účtovnú závierku účtovnej jednotky verejnej správy a konsolidovanú účtovnú závierku ústrednej správy overuje audítor.
(5)Účtovné jednotky zahrnuté do konsolidovanej účtovnej závierky podľa odsekov 1 a 2 a účtovné jednotky zahrnuté do súhrnnej účtovnej závierky verejnej správy podľa odseku 3 sú povinné poskytnúť svoju individuálnu účtovnú závierku a ostatné informácie potrebné na zostavenie konsolidovanej účtovnej závierky ústrednej správy a súhrnnej účtovnej závierky verejnej správy v termíne a v štruktúre určenej účtovnou jednotkou, ktorá zostavuje konsolidovanú účtovnú závierku ústrednej správy a súhrnnú účtovnú závierku verejnej správy, okrem informácií a individuálnej účtovnej závierky, ktorých obsahom sú utajované skutočnosti podľa osobitného predpisu.29c)"
Legislatíva MF SR k zostavovaniu KUZ vo verejnej správe
V súlade s vyššie uvedeným § 22a odsekom 5 zákona o účtovníctve MF SR zverejňuje rozsah požiadaviek na údaje pre účely zostavenia KUZ v ústrednej správe a zostavenia súhrnnej účtovnej závierky vo verejnej správe.
V prvom oddiely slúžia pre spracovanie konsolidovanej účtovnej závierky subjektu verejnej správy (kapitoly ŠR, VUC a vybraných obcí) v informačnom systéme CKS.
V druhom oddiely sú zverejňované dokumenty určené pre obce SR a organizácie v ich konsolidovanom celku, ktoré predkladajú formulár vzájomných vzťahov do RISSAM pre účely zostavenia Súhrnnej účtovnej závierky zo strany Ministerstva financií SR.

References: § 22
 § 22
 § 22
 § 22

§ 22
 § 22